
O Volapükaflens Valöpo! 


Dalaban Volapükagrupa in bevüresod emobom, das binosöv .tikamagot 
gudik ad penön Volapükatidodemi nulik ad givön limanes grupa pöti gönik ad 
dalärnön Volapüki. Ма от, limans alik grupa по sevons püki; mödikans binons te 
nulälans, ab ba lärnonsöv püki ko karadükam bosik. 


Ai blümikad dünön Volapüki, eprimob ай penön tidodemı ѕотік. 


Odabinon dils tel, sevabo: nüdug püke, kel otidor gramati medü vödastok 
smalik, e poso, in dii telid, reti gramata ko literat (kobü poedots) ad lölófükön noii 
püka 


Аѕа epenob löpo, dil balid olabon vödastokı smalik, Ы по vilob 
säkuradükön studanis me vöds tu mödikis. Sinif vödas i pogivon nilo, dat studans 
no omutons ai sukön oni in vödabuk, kel peron timi e fibükon lanäli. 





Jünu lärnods kil pepenons labü tiäds muadik: Vegobsös! Mofulobsös! In 
mofot balid! (Bi toods valöpo pagebons, esludob, das toodavöds binons pötiks pro 
tidodem nulädik, e tood alik dalabon mofiani ad mofön föfio toodi!) 


Tidodem patiädon: „VOLAPÜK РКО ALAN” e papenon medü püks vel 
dis tiäds sököl:- 


VOLAPÜK FOR EVERYONE; VOLAPÜK POUR TOUT LE MONDE; . 
VOLAPÜK FÜR JEDERMANN; VOLAPÜK PARA TODOS; VOLAPÜK 
PER TUTTI, VOLAPÜK VOOR IEDEREN e VOLAPÜK PARA TUDO. 

Spelob ladöfiküno, das tidodem nulik at olabon benoseki gretik. 
Valikosi Gudikün Oles F 
oL 

GRAMATAGUL 


Kanol-li yufön obi tefü pasetatim värbas? Do gebi onas suemob pluuneplu, 
too dabinons jenets ven jenöfo по fümob dö geb pasetatima. 





Pasetatim stabik pamalon me foyümot : ä-. Somo kanoy Копёп jenotis löliko 
in paset, samo: 


„Меп äbinob pul yunik, älödob іп dom vönik. Äsagoy, das dom 
at päspäkon, ed ädredob vemo ven älilob noidis in disnufaspad.” 


Äsä logol, jenots valik at ejenons in paset; jenöfo bepenoy utosi, kelos ya 
ejenos, e kelos no binos plu. 


Ab ven viloy kazetön sunädi jenota in paset, geboy värbis labü foyümot e-. 
Samo: 


„Оп neit seimik äslipob dibikumo Ка kösömiko, ven süpo noid 
laodik ејепоп. Do äslipob, too ebunob se bed ed ästanob 
in сет dremölo.” 


15 bespikoy jenotis tel, kels ijenons sunädo, süpo, e ad kazetön süpi at, geboy 
värbis labü foyümot е-. Fümo kanoy i gebön is foyümot ä- пепрёко, ab täno 
peroy seni süpa nepespetöl. (No glömolös, das foyümot e- pagebon valemo 
in spikots.) 


Nu, ven viloy nüdranön fagikumo ini tim pasetik, geboy värbi(s) ІаБ0 foyümoti 
i-. Samo: 


„Ädremob nog äsä äkonob jenotis somik. Ipasetikons yels mödik 
sis jenets at, ab neai iglömob onis, ab nu äbinob ko flens, kels 
suemons obi.” 


Ad memön gebi verätik värbas in pasetatim, skemat sököl oyufon oli mödö:- 


i- «« e- « а- 


(ріп fagikün раѕесайта) (malon süpi alik) 

Mi ИЧ ÖDI 
Milats jamodas in ninän Laustraläna pojütons de 


tovaskrubians ad nomükön numis ai glofölis nimas. 


Jamods päblinons lü Laustralän ünü yels 1880 ad veigön 
blünotis travärü däsert, ab pälibükons ven trens e fledavabs 
iplaädons onis. 


Bi no dabinons ravanims natik ad tatakön onis, e ko 
bälätöps mödik, jamodanums in topäds zänodik, nolüdik e 
vesüdik Laustraläna eglofons tumödo. 


Nolavans anik täxetoms, das num јатойаѕ, kels züūtevons 
in tops leveitik, numons za lafabalion. 


Cifodanef in Laustralän Sulüdik enunon disini ad deidön 
nimis, kels eprimons ad nüdranön ini dalabots feilänik, e kels 
drinons vati, kel padesinon ad jips e ad veter. 


MA HIEL MARK TWAIN. ... 





Binob bäldikan, ed esevob töbis mödik, ab pluamanum onas neai 
ejenons 
© e e è è è è è >% 


Löpiologölo, ätüvom, das inepubof. Ädelemufükom tofi de 
nam oka. 


„Dav efalon,” ätikom, golölo nevifiko jü länäd dagik. 
Ab ba no äbinos dav, ba äbinos dren, kel ifalon de nam oma. 


Kin sevon-li, va igo feys desirons semikna finoti votik fabas-li? 

LEGIVOTS FEYA 
fa Hans Neerbek 


Bü yels mödik äbinos man yunik, man vemo yunik, ed as mans yunik 
voik, äbinom і vemo pöfik. Danü pöf gretik oka, äbinom vemo 
nekotenik e nenkuradik bi no äkanom lögon vio ökanom vedön gretikan 
in vol at. 


Suvo ililom menis bäldik, kels äspikons dö fey gudik donü lak, e 
do ai ikofom spikotis onsik, too ägolom usao mu göliko ün göd seimik. 


Äzülogom zü om ad fümön, das nek äbinon nilo, täno 
ädoniokienom, äsä ikomandons bäldikans, ed ävokädom kilı „О fey 
gudik, kel lödon in lak at, pubolös e lilolös obi!” Sunädo älöükom boso 
jemiko, ed äprimon ad mogolön. 





Tü timül at, rids lunik ävisipons, e vom jönik äpubof, kel 
älenlabof klotedi vietik äsi letuigi grünik namo. 


„Kif binof-li?” ästötom тап yunik. 


„Binob fey gudik, keli ävokedol,” ägespikof те vög klilik. 
„Ківі desirol-li?” 


„Ag!” ägespikom yunan, „nosi!” 
„Säkolöd! äflagof.” 


»„Desirob ad vedön famik, desirob vedön gretik е pesevöl fa vol 
lölik. Ab по kanof yufön obi.” 


„Lesi!” ägespikof, „kanob yufön oli.” Ed älükömof lü om, 
äkontagof logabobis oma me letuig grünik oka. 


„Logolöd!” ävokädof. 

Ed älogom zü ok dü tim saido Іипік 

Älogom soli redik, kel äsülöpikon tö flan votik laka po lefogs, 
kels päkölons fa köls mödikün. Älogom floris goldik zü lak, stamis 
dagik in fot äsi donaplanemi, kö böds ägalikons se slip. 

„Ķisi logol-li?” äsagof. 

»„Logob dinis пепитоуік,” ägespikom, „dinis, kelis neai büo 
elogob. Vilob penön dö ats; vilob poedön dö ats е konön atis menes 
valik, kels no kanons logön onis!” 

Dunolöd atosi!” ävokädof, ed änepubof. 

Ägolom lomio, ed äpenom dö dins, kelis ilogom, e dö mödikos 
plu, das anu äkanom logön tü del alik. Ed atos päbükos e pädabükos fa 
om, ed ävedom pesevöl e pestümöl as poedan gretik da vol. Ab ün del 
seimik, ägolom dönu lü lak, ed ävokädom feye dönu. 


Äkömof ed älülogof lü om pestupüköl. 


»„Desirob ad binön jönik,” äsagom. „Реѕіго ad labön jipuli 
jönik, kel olöfof obi e kel ovilof binön matan obik.” 


„Kodü atos,” äsagof, „vilob yufön oli dönu.” Ed älükömof lü 
om, e me letuig magifik oka äkontagof logabobis. 


„Lülogolöd lü ob!” äbüdof. 

Ed älogedom lü logod ofa milagik ko logs blövik nidik e herem 
goldik, kel älagon pö flans bofik logoda me krugüls fimik, cügs ofa 
redülik e gug vietik. 


„Kisi logol-li апи?” äsäkof. 

„Logob utosi, kelosi пеаі esuemob. Sienob lekotenik e läbik. 
Sekü atos, kredob, das okanob tuvön jipuli yunik, keli okanob löfön.” 


„Lesi! Dunolöd osi,” ävokädof, ed änepubof. 

Äkolkömom jipuli, jiplini benädik. Ed älogedom lü of ed 
äspikom ko of. E spikölo dinas mu jönikas, ävedof jönik kodü atos, ed 
ävälom ofi as matani. 

Ab ün neit seimik ägolom dönu lü lak ed ävokädom dönu. 


Fey äpubof ed älogedof lü om blamölo. 


„Egetob jiplini äsi lafi reigäna,” äsagof ome, „e too no kotenol. 
Desirol-li nog bosi?” 


„Lesi!,” ägespikom ed ästepom föfio. ,„Desirob oli!” 

„Kisi säkol-li?” ävokädof, ed ämostepof. 

„Binos verik,” äsagom. „Ol äfägükol obe ай poedön, ad löfön, 
e lif oba ebinon äs fab. Ab no plidob utosi, kelosi egaenob ed egetob, if 


по kanob labön oli it. Mutol yufön obi pö naed at lätikün.” 


„No Капор osi,” äsagof. ,„Neai ejenos, das heroedan egaenom 
feyi gudik!” 


„No kredob рӧ fabs,” äsagom. 
„Fümö! Ы kredol pö ob. Ab atna no kanob yufön oli.” 


„Kidolös obi te balna büä ditobs de ods,” äsagom ей äkipom 
nami ofik, kel äbinon svidik e flifik. 


Täno estepom föfio ed äkidom ofi su logabob; ädremom, bi 
äbinos äs vien gladik. (Finot konota binon futü pad 43). 

ZEILIMÄKAN 
Fa hiel A. Gladilin 


Bü tim anik futaglöpäd obsik äbinon malädik. Mät alik 
äfinükon 0 – 0. Lüloganef ämüron nekoteniko. In gasedem spotik 
ävutons komips cedas. Арепоу, das taans änekanoms mäkön zeilis. E 
drätodans päblamoms, bi äklienoms lü mäts te taediks e lü seks 
„nefümik,” 


Bevü mödot cedas somik, id etuvob küpeti drätodana famik, kel 
äsagom: „Givolöd obe pledani, kel no sevom ad rönön, kel no sevom 
ad lovestürön glöpi pledane votik, kel no sevom driblön, sed to atos, 
kel sevom mätön zeili dü mät alik - ed obinob mu kotenik demü atos!” 


Ämeditob osi. Valikos, kelosi drätodan ämäniotom, ob no 
äkanob dunön. Ab mäkön zeilis-li? Atos sötos binön lärnovik. 
Ädrätodob obi dü yel lölik. Ämäkob zeilis rönölo, stanölo, dofalölo e 
ko lanäl. Äküpedob ai guli detik u nedetiki zeilöpa. Pianiko ävedob 
skilikum. Sunädo posä ätridodob glöpi, екӧ on іп filät. Lä ob 
pisvilupos nüvobed, sevabo: glöp – такаа ~ zeil! 


Pos yel bal drätoda somik, ägolob lü drätodan famik at ed 
esagob ome: „Deli gudik! Ob binob utan, keli sukol. No sevob 
rönön, no sevob lovestürön glöpi eke, e dredob ad driblön. Ab kanob 
garanön ole, das omäkob гейі dü mät alik!,, Klüliko ismilom, ab kvip 
oma äneplöpon sovemo, das äsludob ad blufön obi. 


Dü plägamät, ämäkob zeili. Dü mät kvipa telid, dönu ämäkob 
zeili - e fino dü mäts kvipa balid ämäkob zeili dü mät alik. Balna igo 
itridodob glöpis kil ini filät, ab atosi no edönuob, bi äpluos nämeti oba. 
E pläo, ma baläd, istipükoy zeili te bali, e zeil at äbinon ya fümik. 


Primo valikos äbinos fasilik. Те ästanob nilü zeilöp; nek 
lovestürom glöpi obe, е taans по äküpäloms obi. No älaboms nitedi 
Хей ob. Te zeiligaledan älülogom obi semiknaiko äs lägivot 
nefrutik 

Ab täno, flenädans oba älürönoms ed ästiroms glöpi lü ob. Ädunob 
stepis anik flanü oms, e fino ämäkob, nenzogo, zeili. 


Latikumo ägivoy obe galedani. Ab vaniko. Galedan at ya 
ikösömikom ad rönön e ad driblön. Ab ob ästanob us soalo nen dunön 
seimosi. No ädulos soiko dü tim lunik, bi fino galedan oba äprimom ad 
paskänön e fino ärönom mo. E tü minut at ikömon mögod de zänod 
fùutaglöpaläneda, imäkob zeili – e su boed leäktronik äpubon nem oba. 
Klüliko ävitob ai stanedi „flanü zeilöp.” 


Pos atos, galedans tel ägaledoms obi. Ab balido: kvip taik 
äbinon anu nen pledans tel, е telido: i pledans tel at по äkanoms stopön 
obi. Äsimulob ad lindifön tefü valikos, äfeifob melodi seimik; täno, no 
pespetölo, äserönob, ätridodob nämiko glöpi ` Zeilö!! 


Latiküno по stanob plu su läned. 1.50% obik по iedutons рӧре; 
mutob träitön onis kälöfiko! Seko dü stom gudik, seatob su yerb, solob 
obiureidob buki. Äs spotan gudik, binob ai studan. Studob sanavi, е 
du takädüp bevü lafs tel mäta, reidob tidabukis oba ац minuts deg. Ven 
reinos, gebob reinajelömi oba. Primo lülogans älufeifons lü ob ven 
ämaifükoh reinajelömi oba u ven äseadob obi Коуепіхо ad reidön buki 
seimik, ab poso ätakedons; anu kömons te ad logön obi, bi älelogoms 
obi äs sirkudafopani. Pro galedan pösodik oba, dinäds evedons 
badikums ka büo, bi anu mutom stanön nilü man, kel seatom e reidom. 
Pabesmilom fa lüloganef e plafikom. Fino rönom boso lü zänod läneda 
ad muadön oki boso е ай sätenidükön muskulis ока. Sunädo hunob 
neseimao — getob glöpi — tridodob – e gegolob. Leror lüloganefa in 
stadion nunon obe : ZEILI! 


Futaglöpäd пеп zeils no binon nitedik. Fredob vemo, das 
lülogans no perons timi völadik ven lülogons obi. Gekömons lomio mu 
koteniko ad lifädön lifi delik nogna. Fred kinik, das nek vilon finidön 
futaglėpädi! 


